Sadurunge usahane terkenal, Hartono wis nglewati werna-werna alangan, yaiku saka Hartono tau kerja ing pabrik gitar kang duweni merek ing Bogor Jawa Barat lan pabrik gitar kang wis terkenal ing Jakarta nganti gawe usaha gitar dhewe ananging usahane kui tau gulung tikar utawa bangkrut amarga rega bahan munggah lan adol-adolane medun. Sabanjure gulung tikar Hartono mutusake yen arep merantau ing Kalimantan Timur menyang perusahaan Tambang Batu Bara. Ing Kalimantan Hartono betah namung 3 sasi lan gaji saka Tambang Batu Bara kui mau di tabung lan kanggo tambah modal usaha. Banjur Hartono bali kampung lan ngembangake usaha kang wis di rintis Tumiyem saka taun 1995, Tumiyem kerja melu Salimin ( almarhum ) tangga sing dhuweni usaha tas gitar, wektu roda bisnis panggone kerja mudun sakwise di tinggal Salimin banjur Tumiyem bukak usaha tas gitar dewe lan idep-idep kanggo modal tambahan. Jeli delok peluang lan tabu kanggo nyerah, 2 kui di dadiake mantra Hartono sakwise bangkrut wektu krisis ekonomi taun 1998. wektu tangga kampunge Hartono rata-rata gawe gitar dheweke mutusake gawe tas gitar.